স্টুটগার্ট বিমানবন্দর
স্টুটগার্ট বিমানবন্দর (জার্মান: Flughafen Stuttgart, পূর্বনাম Flughafen Stuttgart-Echterdingen) (আইএটিএ: STR, আইসিএও: EDDS) হল জার্মান রাজ্য ব্যাডেন-ওয়ার্টেমবার্গের রাজধানী স্টুটগার্টে অবস্থিত একটি আন্তর্জাতিক বিমানবন্দর। স্টুটগার্টের প্রাক্তন মেয়র, এরউইন রোমেলের ছেলে ম্যানফ্রেড রোমেলের সম্মানে বিমানবন্দরটির নামকরণ করা হয়। বিমানবন্দরটি Flughafen Stuttgart GmbH (FSG) দ্বারা পরিচালিত হয়। এটি ১৯২৪ সালে প্রতিষ্ঠিত হয়েছিল এবং প্রাথমিকভাবে বোবলিংজেন বিমানবন্দর পরিচালিত হয়েছিল। ২০০৪ সাল থেকে, বিমানবন্দরের অপোরেটিং কোম্পানির ৬৫% বাডেন-ভুর্টেমবের্গ রাজ্যের মালিকানাধীন এবং ৩৫% স্টুটগার্ট শহরের। এটি স্টুটগার্ট শহরের কেন্দ্র থেকে প্রায় ১৩ কিমি (৮.১ মাইল) (১০কিমি (৬.২ মাইল) একটি সরল রেখায়) দক্ষিণে অবস্থিত এবং কাছের শহর লেইনফেল্ডেন-এক্টারডিঞ্জেন, ফিল্ডারস্ট্যাড এবং স্টুটগার্টের মধ্যে সীমানায় অবস্থিত। ২০০৭ সালে, মেসে স্টুটগার্ট কনভেনশন সেন্টার - জার্মানির নবম বৃহত্তম প্রদর্শনী কেন্দ্র - সরাসরি বিমানবন্দরের পাশের মাঠে স্থানান্তরিত হয়। উপরন্তু, গাড়ি পার্কিং কোম্পানি APCOA পার্কিংয়ের বিশ্বব্যাপী সদর দপ্তর এখানে অবস্থিত।